proxectonos/corpus_dominio_legal_administrativo_tmp huggingface dataset:
RESOLUCIÓN do 24 de setembro de 1997, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/1697/97, interposto pola Asociación Profesional de Inspectores Médicos, ó amparo da Lei 62/1978, de protección xurisdiccional dos dereitos fundamentais da persoa.
SERVICIO GALEGO DE SAÚDE — III. OUTRAS DISPOSICIÓNS — 10/10/1997

Notificóuselle ó Servicio Galego de Saúde a providencia da Sala do Contencioso-Administrativo do Tribunal Superior de Xustiza de Galicia pola que
se reclama o expediente relativo ó recurso 1/1697/97, interposto pola Asociación Profesional de Inspectores Médicos contra a Resolución do 23 de xullo de 1997 (DOG nº 146, do 31 de xullo), pola que se convoca concurso-oposición libre para o ingreso nas clases de inspectores médicos, inspectores farmacéuticos e subinspectores sanitarios do Servicio Galego de Saúde.
En consecuencia, esta dirección xeral, de conformidade co disposto no artigo 8 da Lei 62/1978, do 26 de decembro, de protección xurisdiccional dos dereitos fundamentais da persoa, acorda remiti-lo citado expediente administrativo, o que se notifica para xeral coñecemento de tódalas persoas interesadas no procedemento e se lles empraza para que poidan comparecer como parte nos autos na Sección Primeira da referida sala no prazo de cinco días.
Santiago de Compostela, 24 de setembro de 1997.
Valeriano Martínez García
Director xeral de Recursos Humanos do Servicio Galego de Saúde
7273
ORDE do 24 de setembro de 1997 pola que se regula a limitación de paso para os vehículos que circulan polo parque natural do Monte Aloia (Pontevedra).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 10/10/1997

A protección e conservación do noso patrimonio natural é un mandato recollido no artigo 45 da Constitución e unha necesidade para asegura-la pervivencia dos nosos ecosistemas e os seus compoñentes.
A Lei 4/1989, do 28 de marzo, de conservación dos espacios naturais e da fauna e flora silvestres, así como a lexislación autonómica concordante outórganlle a competencia para a administración do parque natural do Monte Aloia á Xunta de Galicia, exercida pola Dirección Xeral de Montes e Medio Ambiente Natural da Consellería de Agricultura, Gandería e Montes.
En consecuencia, a Consellería de Agricultura, Gandería e Montes ten competencia para establecer limitacións á circulación de vehículos co fin de garanti-la protección do parque natural do Monte Aloia ante o tránsito continuado de vehículos con
peso inadecuado ás características das pistas que discorren dentro do seu ámbito territorial; sen prexuízo das competencias que, con relación ós tramos das estradas ou pistas situados fóra do devandito ámbito territorial, ten (segundo a Lei 4/1994 de estradas de Galicia), a administración titular destas para impoñe-las limitacións temporais ou permanentes á circulación, así como para sinaliza-las correspondentes ordenacións resultantes da circulación.
En virtude da citada competencia, a Consellería de Agricultura, Gandería e Montes,
DISPÓN:
Artigo 1º
Queda limitado a 20 toneladas o peso máximo autorizado por vehículo, considerándose como tal o peso deste maila carga que transporte.
Artigo 2º
Esta limitación estenderase a tódalas pistas e estradas con excepción da estrada principal Tui-Gondomar no seu percorrido por este (Pazos de Rei-Frinxo- límite co termo municipal de Gondomar).
Artigo 3º
As infraccións contra a presente orde sancionaranse de conformidade co disposto na Lei 4/1989, do 28 de marzo, sen prexuízo das competencias sancionadoras que ostente a administración titular das estradas de acordo co establecido na Lei 4/1994, do 14 de setembro, de estradas de Galicia.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 24 de setembro de 1997.
Tomás Pérez Vidal
Conselleiro de Agricultura, Gandería e Montes
7595
RESOLUCIÓN do 30 de setembro de 1997 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó segundo trimestre de 1997.
CONSELLERÍA DE ECONOMÍA E FACENDA — III. OUTRAS DISPOSICIÓNS — 10/10/1997

De acordo co previsto no artigo 117 da Lei 11/1992, do 7 de outubro, de réxime financeiro e
presupuestario de Galicia, dáselle publicidade ó estado de execución do orzamento da Comunidade Autónoma e ás súas modificacións, e á situación da tesourería e movementos por operacións orzamentarias e extraorzamentarias correspondentes ó segundo trimestre de 1997, que figuran como anexo a esta resolución.
Santiago de Compostela, 30 de setembro de 1997.
José Antonio Orza Fernández
Conselleiro de Economía e Facenda
7771
ORDE do 25 de setembro de 1997 pola que se fixan as contías máximas que aportará o Igape ás SGR radicadas en Galicia, en virtude do establecido na Orde do 27 de xuño de 1995, da Consellería de Economía e Facenda.
CONSELLERÍA DE ECONOMÍA E FACENDA — III. OUTRAS DISPOSICIÓNS — 10/10/1997

Dentro dos fins do Igape atópanse os de:
-Fomenta-la prestación de servicios a empresas, especialmente ás pequenas e medianas, promovendo sociedades de servicios.
-Promover e establecer acordos de todo tipo con empresas, organismos, institucións, asociacións e expertos que poidan contribuír ó logro dos seus fins e funcións.
Nesta liña, a orde da Consellería de Economía e Facenda, do 27 de xuño de 1995, establece as achegas e axudas que o instituto destinará a apoia-las sociedades de garantía recíproca radicadas en Galicia.
O convenio subscrito no ano 1995 entre o Igape e as sociedades de garantía recíproca radicadas en Galicia ó abeiro do artigo 3.a) da dita orde dispón que as cantidades máximas anuais destinadas ás axudas a estas sociedades se establecerán anualmente mediante orde da Consellería de Economía e Facenda.
Polo exposto,
DISPOÑO:
Artigo 1º
O Igape destinará, dentro dos orzamentos que ten asignados para 1997, unha achega a tanto alzado que se fixa para este ano en 15 millóns de pesetas, como máximo, a cada SGR radicada en Galicia, cun límite máximo de 30 millóns de pesetas, destinados a incrementa-los seus fondos de provisións técnicas.
Artigo 2º
O máximo de achega das operacións indicadas no punto a) do artigo 3 da orde da Consellería de Economía e Facenda, do 27 de xuño de 1995, fíxase en 450 millóns de pesetas, non podendo superarse o límite de 225 millóns de pesetas por sociedade, agás que mediante resolución expresa do presidente do Igape así se estableza e sempre que, conxuntamente, non se supere o límite máximo indicado para o conxunto de sociedades.
Artigo 3º
Para que poidan ser operativas as operacións mencionadas no artigo anterior, será preciso que se ratifiquen os convenios asinados no ano 1995, engadíndolles unha addenda que conteña as limitacións definidas nesta orde.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 25 de setembro de 1997.
José Antonio Orza Fernández
Conselleiro de Economía e Facenda
7611
DECRETO 290/1997, do 9 de outubro, de asunción dos servicios transferidos á Comunidade Autónoma de Galicia mediante o Real decreto 1376/1997, do 29 de agosto, sobre ampliación de medios adscritos ós servicios traspasados á Comunidade Autónoma de Galicia en materia de agricultura, Fondo Español de Garantía Agraria (FEGA), polo Real decreto 92/1996, do 26 de xaneiro, e da asignación dos medios asumidos ó Instituto Lácteo e Gandeiro de Galicia.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 17/10/1997

Polo Real decreto 92/1996, do 26 de xaneiro, ampliáronse os medios adscritos ós servicios traspasados da Administración do Estado á Comunidade Autónoma de Galicia en materia de agricultura (FEGA, antigo SENPA), polos reais decretos 3318/1982, do 24 de xullo, e 4189/1982, do 29 de decembro.
Polo Decreto 76/1996, do 29 de febreiro, os ditos medios asignaráronse á Consellería de Agricultura, Gandería e Montes, conforme o disposto no parágrafo segundo do seu artigo 2.
Pola súa vez, os citados medios adscribironse ó Instituto Lácteo e Gandeiro de Galicia (Ilgga) conforme o disposto na disposición adicional sétima do Decreto 128/1996, do 14 de marzo, que desenvolve a Lei 7/1994, do 29 de decembro, de creación do Instituto.
Debido á insuficiencia dos medios económicos transferidos, en canto ó persoal funcionario, houbo que amplialo, o que se levou a cabo a través do Real decreto 1376/1997, do 29 de agosto.
Semella, pois, conveniente, asumir de forma expresa tal ampliación de medios, tal como figuran na
relación número 1 do anexo ó antedito real decreto, nos termos e condicións especificados no acordo da Comisión Mixta de Transferencias, e asignárllos ó Instituto Lácteo e Gandeiro de Galicia.
Na súa virtude, por proposta do conselleiro do Presidencia e Administración Pública e logo da deliberación do Consello da Xunta de Galicia na súa reunión do día nove de outubro de mil novecentos noventa e sete,
DISPOÑO:
Artigo único.
Quedan asumidos os créditos orzamentarios traspasados pola Administración do Estado á Comunidade Autónoma de Galicia en virtude do Real decreto 1376/1997, do 29 de agosto, sobre ampliación de medios adscritos ós servicios traspasados á Comunidade Autónoma de Galicia en materia de agricultura, Fondo Español de Garantía Agraria (FEGA), polo Real decreto 92/1996, do 26 de xaneiro.
Os ditos créditos orzamentarios, que figuran na relación número 1 ó anexo do real decreto citado, asígnanse ó Instituto Lácteo e Gandeiro de Galicia (Ilgga), organismo autónomo de carácter comercial e financeiro adscrito á Consellería de Agricultura, Gandería e Montes.
Disposicións derradeiras
Primeira.-O conselleiro de Agricultura, Gandería e Montes dictará cantas disposicións sexan precisas para o desenvolvemento e execución do presente decreto.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, nove de outubro de mil novecentos noventa e sete.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
7834
DECRETO 287/1997, do 9 de outubro, sobre asunción de funcións e servicios transferidos á Comunidade Autónoma de Galicia en materia de mergullo profesional e de ensino profesional náutico-pesqueiro, polos reais decretos 1377/1997 e 1378/1997, respectivamente, e a súa asignación á Consellería de Pesca, Marisqueo e Acuicultura.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 17/10/1997

Polos reais decretos 1377/1997 e 1378/1997, do 29 de agosto, traspásanse funcións e servicios da Administración do Estado á Comunidade Autónoma de Galicia en materias de mergullo profesional e ensinanzas profesionais náutico-pesqueiras.
Parece, pois, conveniente asumir de forma expresa tales funcións e servicios, nos termos e condicións especificadas no acordo da Comisión Mixta de Transferencias e asignalas ós órganos correspondentes da Administración galega.
Na súa virtude, por proposta do conselleiro da Presidencia e Administración Pública e logo da deliberación do Consello da Xunta de Galicia na súa reunión do día nove de outubro de mil novecentos noventa e sete,
DISPOÑO:
Artigo 1º
Quedan asumidas as funcións e servicios traspasados pola Administración do Estado á Comunidade Autónoma de Galicia en virtude dos reais decretos 1377/1997 e 1378/1997, do 29 de agosto, en materia de mergullo profesional e ensinanzas profesionais náutico-pesqueiras, respectivamente, nos termos e condicións especificados no acordo da Comisión Mixta de Transferencias publicado como anexo ós ditos reais decretos.
Artigo 2º
1. Asígnanselle á Consellería de Pesca, Marisqueo e Acuicultura as funcións e servicios asumidos de conformidade co artigo anterior.
2. Os órganos da Consellería de Pesca, Marisqueo e Acuicultura exercerán as atribucións que lles correspondan conforme as normas que regulen a súa estructura.
Disposicións derradeiras
Primeira.-Facúltase o conselleiro de Pesca, Marisqueo e Acuicultura para dictar cantas disposicións sexan necesarias para o desenvolvemento e execución do previsto no presente decreto e para adopta-las medidas precisas para a plena efectividade e executividade práctica das funcións e servicios traspasados.
Segunda.-O presente decreto entrará en vigor a mesmo día da súa publicación no Diario Oficial de Galicia.
Santiago de Compostela, nove de outubro de mil novecentos noventa e sete.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
7838
DECRETO 286/1997, do 9 de outubro, sobre asunción do traspaso complementario en materia de provisión de medios materiais e económicos para o funcionamento da Administración de Xustiza efectuado polo Real decreto 1380/1997, do 29 de agosto, e a súa asignación á Consellería de Xustiza, Interior e Relacións Laborais.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 17/10/1997

Polo Real decreto 2166/1994, do 4 de novembro, traspasáronse á Comunidade Autónoma de Galicia as funcións e servicios que, dentro do seu territorio, viña desempeñando a Administración central do Estado en materia de provisión de medios materiais e económicos para o funcionamento da Administración de Xustiza.
En consecuencia co anterior, a Comunidade Autónoma asumiu tales funcións en virtude do Decreto 394/1994, do 29 de decembro, asignándoas á Consellería de Xustiza, Interior e Relacións Laborais.
Corresponde agora, por medio do presente decreto, acepta-la transferencia da partida orzamentaria pendente, que se contén no Real decreto 1380/1997, do 29 de agosto, sobre traspaso complementario ó aprobado polo Real decreto 2166/1994, do 4 de novembro, anexo que se suscribiu na sesión do Pleno da Comisión Mixta de Transferencias, que tivo lugar o 31 de xullo deste ano, (DOG do 1 de outubro), e proceder á súa asignación ós órganos competentes da Comunidade Autónoma.
Por iso, e por proposta do conselleiro da Presidencia e Administración Pública e logo da deliberación do Consello da Xunta de Galicia, na súa reunión do día nove de outubro de mil novecentos noventa e sete,
DISPOÑO:
Artigo 1º.-Asunción do traspaso.
Queda asumido o crédito orzamentario traspasado pola Administración central do Estado á Comunidade Autónoma de Galicia como complementario ás transferencias de medios materiais e económicos para o funcionamento da Administración de Xustiza, que se consigna no anexo do Real decreto 1380/1997, do 29 de agosto, correspondente ó ano 1997 e que vai destinado ó investimento en infraestructuras de edificios, sedes de órganos xudiciais, nos termos e condicións especificados no acordo da Comisión Mixta de Transferencias do 31 de xullo de 1997.
Artigo 2º.-Asignación dos medios.
Asígnase á Consellería de Xustiza, Interior e Relacións Laborais o crédito orzamentario referido no anterior artigo.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, nove de outubro de mil de novecentos noventa e sete.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
7881
DECRETO 289/1997, do 9 de outubro, sobre asunción do traspaso á Comunidade Autónoma de Galicia mediante Real decreto 1375/1997, do 29 de agosto, da xestión realizada polo Instituto Nacional de Emprego no ámbito do traballo, o emprego e a formación, e a súa asignación á Consellería de Familia, Muller e Xuventude.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 17/10/1997

Polo Real decreto 1375/1997, do 29 de agosto, traspasouse á Comunidade Autónoma de Galicia a xestión realizada polo Instituto Nacional de Emprego no ámbito do traballo, o emprego e a formación.
Procede, na súa virtude, asumir de forma expresa as funcións e servicios traspasados nos termos e condicións especificados no acordo da Comisión Mixta de Transferencias e consignárllelas ós órganos correspondentes da Administración autonómica Galega.
Por isto, por proposta do conselleiro da Presidencia e Administración Pública e logo da deliberación do Consello da Xunta de Galicia, na súa reunión do día nove de outubro de mil novecentos noventa e sete,
DISPOÑO:
Artigo único.
1. Quedan asumidas as funcións e servicios traspasados pola Administración do Estado á Comunidade Autónoma de Galicia en virtude do Real decreto 1375/1997, do 29 de agosto, en materia de traballo, emprego e formación, nos termos e condicións espe
cificados no acordo da Comisión Mixta de Transferencias publicado como anexo ó dito real decreto.
2. As funcións e servicios traspasados, de conformidade co disposto no apartado anterior, asígnanselle á Consellería de Familia, Muller e Xuventude.
Disposicións derradeiras
Primeira.-Facúltase a Consellería de Familia, Muller e Xuventude para dictar cantas disposicións sexan necesarias para o desenvolvemento e execución do presente decreto.
Segunda.-O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, nove de outubro de mil novecentos noventa e sete.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
7884
DECRETO 288/1997, do 9 de outubro, sobre asunción de funcións e servicios transferidos á Comunidade Autónoma de Galicia polo Real decreto 1379/1997, do 29 de agosto, en materia de execución da lexislación do Estado sobre productos farmacéuticos e a súa asignación á Consellería de Sanidade e Servicios Sociais.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 17/10/1997

Polo Real decreto 1379/1997, do 29 de agosto, traspásanse funcións e servicios da Administración do Estado á Comunidade Autónoma de Galicia en materia de execución da lexislación do Estado sobre productos farmacéuticos.
Parece, pois, conveniente asumir de forma expresa tales medios, que se consignan relacionados no real decreto aludido, nos termos e condicións especificados no acordo da Comisión Mixta de Transferencias e asignalos ós órganos correspondentes da Administración galega.
En virtude diso, por proposta do conselleiro da Presidencia e Administración Pública e logo da deliberación do Consello da Xunta de Galicia na súa reunión do día nove de outubro de mil novecentos noventa e sete,
DISPOÑO:
Artigo 1º
1. Quedan asumidas as funcións e servicios traspasados pola Administración do Estado á Comunidade Autónoma de Galicia en virtude do Real decreto 1379/1997, do 29 de agosto, en materia de execución da lexislación do Estado sobre productos farmacéuticos, nos termos e condicións especificados no acordo da Comisión Mixta de Transferencias publicado como anexo ó referido real decreto.
2. Quedan asumidos os medios orzados traspasados pola Administración do Estado á Comunidade Autonóma de Galicia en virtude do Real decreto
1379/1997, do 29 de agosto, en materia de execución da lexislación do Estado sobre productos farmacéuticos, nos termos e condicións especificados no acordo da Comisión Mixta de Transferencias publicado como anexo ó referido real decreto.
Os créditos orzamentarios que figuran nas relacións adxuntas ó anexo do real decreto citado asígnanse á Consellería de Sanidade e Servicios Sociais.
Disposicións derradeiras
Primeira.-O conselleiro de Sanidade e Servicios Sociais dictará cantas disposicións sexan precisas para o desenvolvemento e execución do presente decreto.
Segunda.-Este decreto entrará en vigor ó día seguinte da súa publicación no Diario Oficial de Galicia.
Santiago de Compostela, nove de outubro de mil novecentos noventa e sete.
Manuel Fraga Iribarne
Presidente
Dositeo Rodríguez Rodríguez
Conselleiro de Presidencia e Administración Pública
7839
CORRECCIÓN de erros.-Resolución do 22 de setembro de 1997 pola que se fan públicas as candidaturas proclamadas polas xuntas electorais provinciais da Coruña, Lugo, Ourense e Pontevedra, para as eleccións ó Parlamento de Galicia do 19 de outubro de 1997.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/10/1997

Advertidos erros, por instancia da Xunta Electoral Provincial de Pontevedra, na devandita resolución publicada no DOG nº 183, do martes, 23 de setembro de 1997, cómpre face-las seguintes correccións:
-Na páxina 9.421, na candidatura do Partido Popular, nos suplentes, onde di: «1.-Mª Luz Prieto Fernández», debe dicir: «1.-María Luz Prieto Fernández».
-Na páxina 9.421, na candidatura do Partido Social y Democrático de Derecho, onde di: «2.-Roberto Rey
Serralle. INDEPENDENTE», debe dicir: «2.-Roberto Rey Serralle. INDEPENDIENTE», e, onde di: «3.-María José Costas Fernández», debe dicir: «3.-Mª José Costas Fernández».
-Na páxina 9.421, na candidatura de Democracia Galega, onde di: «20.-María José Segade Andrade», debe dicir: «20.-Mª José Segade Andrade».
-Na páxina 9.421, na candidatura do Partido Humanista, onde di: «9.-Mª de las Mercedes Fortes Costas», debe dicir: «9.-María de las Mercedes Fortes Costas»; onde di: «12.-Manuel Agustín Fernández Delgado. INDEPENDENTE», debe dicir: «12.-Manuel Agustín Fernández Delgado. INDEPENDIENTE», e, nos suplentes, onde di: «2.-Mª Antonia Pachón Moreno», debe dicir: «María Antonia Pachón Moreno».
-Na páxina 9.422, na candidatura da coalición electoral Partido dos Socialistas de Galicia-PSOE, Esquerda Unida-Esquerda Galega e Os Verdes de Galicia, nos suplentes, onde di: «1.-Mª Jesusa Escudero Lago», debe dicir: «1.-María Jesusa Escudero Lago».
-Na páxina 9.422, onde di: «8.-FALANGE GALLEGA DE LAS JUNTAS DE OFENSIVA NACIONAL SINDICALISTA (FG JONS)», debe dicir: «8.-FALANGE GALLEGA DE LAS JUNTAS DE OFENSIVA NACIONAL SINDICALISTA (F.G. DE LAS JONS)». Nesta mesma candidatura, onde di: «4.-Mª Laura Luisa Suárez Abalo», debe dicir: «4.-María Laura Luisa Suárez Abalo», e, onde di: «10.-Juan Alfonso Oubina», debe dicir: «10.-Juan Alfonso Oubiña».
-Na páxina 9.422, na candidatura da Frente Popular Galega, onde di: «11.-María del Carmen Soliño Castro», debe dicir: «11.-Mª del Carmen Soliño Castro», e nos suplentes, onde di: «2.-Cándido González Herrero», debe dicir: «2.-Cándido Gonzálvez Herrero».
7454
RESOLUCIÓN do 9 de outubro de 1997, da Secretaría Xeral da Consellería de Sanidade e Servicios Sociais, pola que se fai pública a composición da comisión de selección do cuarto curso de diplomados en enfermería de empresa.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 17/10/1997

De conformidade co disposto na base 4.3 da convocatoria do cuarto curso de diplomados en enfermería de empresa, publicada mediante Resolución do 6 de agosto de 1997, DOG nº 169, do 3-9-1997, esta secretaría xeral,
DISPÓN:
Artigo 1º
A composición da comisión de selección do cuarto curso de diplomados en enfermería de empresa será a seguinte:
-Presidente: Manuel Antonio Silva Romero.
-Suplente: Flavio López López.
* Pola Consellería de Sanidade e Servicios Sociais:-Vocal: Ana Comesaña Álvarez.-Suplente: Francisco Javier García Caeiro.
-Vocal: Francisco Javier Ayape Amigot.-Suplente: Enrique Nieto Pol.
* Pola Escola Universitaria de Enfermería de Ferrol:-Vocal: Manuel Romero Martín.-Suplente: Avelino Castro Pastor.-Vocal: Mª Josefa Pichel Guerrero.-Suplente: Natalia Sobrido Prieto.
-Secretario: Francisco Bernabeu Piñeiro.
-Suplente: Nuria Varela Feal.
Artigo 2º
Notifíquese a presente resolución á Escola Nacional de Medicina do Traballo.
Santiago de Compostela, 9 de outubro de 1997.
Manuel Antonio Silva Romero
Secretario xeral da Consellería de Sanidade
e Servicios Sociais
7864
CORRECCIÓN de erros.-Orde do 17 de xullo de 1997 pola que se autoriza o cambio de titularidade do centro privado Nebrija, das Pontes de García Rodríguez (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/10/1997

Advertido erro na devandita orde, publicada no DOG nº 163 do martes, 26 de agosto de 1997, cómpre face-la seguinte corrección:
Na páxina 8.208, en toda a orde as referencias que se fan ó centro privado Nebrija, debe dicir: centro privado Nebrija Pardo Bazán.
7876
ORDE do 4 de xuño de 1997 pola que se declara de interese para a promoción do Camiño de Santiago o proxecto presentado pola Asociación Cultural Ruta Marítima do Apóstolo consistente na organización dunha peregrinación en barco pola ruta marítima xacobea do mar de Arousa e Ulla ata o porto de Pontecesures e continuar a pé polo treito final do Camiño Portugués.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 24/06/1997

O Decreto 245/1994, do 23 de xuño, regula o procedemento para que determinadas actividades e proxectos obteñan a declaración de interese para a promoción do Camiño de Santiago.
A súa disposición derradeira primeira faculta o conselleiro de Cultura e Comunicación Social para dicta-las disposicións necesarias para o desenvolvemento e execución deste decreto.
En virtude da referida autorización,
DISPOÑO:
Artigo único.-Declarar de interese para a promoción do Camiño de Santiago o proxecto presentado pola Asociación Cultural Ruta Marítima do Apóstolo, consistente na organización dunha peregrinación en barco pola ruta marítima do mar de Arousa e Ulla ata o porto de Pontecesures e continuar a pé polo treito final do Camiño Portugués, por considerar que se adapta o disposto no Decreto 245/1994, do 23 de xuño, segundo a valoración feita pola comisión creada para o efecto por Resolución do 25 de febreiro de 1997.
O proxecto queda inscrito no rexistro de actividades e proxectos de interese para a promoción do Camiño de Santiago co número 020.
Os titulares das actividades ou proxectos declarados farán constar na execución destes que foron declarados de interese pola Consellería de Cultura e Comunicación Social.
Santiago de Compostela, 4 de xuño de 1997.
Jesús Pérez Varela
Conselleiro de Cultura e Comunicación Social
4236
ORDE do 4 de xuño de 1997 pola que se declara de interese para a promoción do Camiño de Santiago o proxecto presentado por Cerámica Celta, S.L. consistente na construcción de pezas en porcelana que representan a traslación do Apóstolo Santiago desde Jaffa en Palestina ata o porto fluvial de Iria Flavia.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 24/06/1997

O Decreto 245/1994, do 23 de xuño, regula o procedemento para que determinadas actividades e proxectos obteñan a declaración de interese para a promoción do Camiño de Santiago.
A súa disposición derradeira primeira faculta o conselleiro de Cultura e Comunicación Social para dicta-las disposicións necesarias para o desenvolvemento e execución deste decreto.
En virtude da referida autorización,
DISPOÑO:
Artigo único.-Declarar de interese para a promoción do Camiño de Santiago o proxecto presentado por Cerámica Celta, S.L., consistente na construcción de pezas en porcelana que representan a tras
lación do Apóstolo Santiago desde Jaffa en Palestina ata o porto fluvial de Iria Flavia, por considerar que se adapta ó disposto no Decreto 245/1994, do 23 de xuño, segundo a valoración feita pola comisión creada para o efectos por Resolución do 25 de febreiro de 1997.
O proxecto queda inscrito no rexistro de actividades e proxectos de interese para a promoción do Camiño de Santiago co número 019.
Os titulares das actividades ou proxectos declarados farán constar na execución destes que foron declarados de interese pola Consellería de Cultura e Comunicación Social.
Santiago de Compostela, 4 de xuño de 1997.
Jesús Pérez Varela
Conselleiro de Cultura e Comunicación Social
4747
ORDE do 10 de xuño de 1997 pola que se declara alleable unha parcela de terreo de 5.750 metros cuadrados, que forma parte do soar ocupado polo instituto de bacharelato de Santa Marta de Ortigueira (A Coruña).
CONSELLERÍA DE ECONOMÍA E FACENDA — III. OUTRAS DISPOSICIÓNS — 25/06/1997

A Asociación pro Minusválidos do Ortegal (Aspromor), solicitou a cesión dunha parcela de terreo de 5.750 metros cadrados, pertencente ó soar onde se sitúa o instituto de bacharelato de Santa Marta de Ortigueira, do que é titular a Comunidade Autónoma de Galicia en virtude do Real decreto 1763/1982, do 24 de xullo, sobre traspaso de funcións e servicios do Estado á Comunidade Autónoma de Galicia en materia de educación.
O Consello da Xunta de Galicia aprobou o Decreto 99/1997, do 10 de abril (DOG, do 2 de maio) polo que se desafecta a dita parcela de terreo, que forma parte do soar ocupado polo instituto de bacharelato de Santa Marta de Ortigueira, (A Coruña). Por isto, unha vez adquirida a natureza patrimonial e co obxecto de posibilita-la súa cesión, cómpre, segundo o artigo 24 da citada Lei 3/1985, e 60 e ss. do seu regulamento, proceder á súa declaración de alleabilidade.
En virtude do anterior,
DISPOÑO:
Primeiro.-Declárase a alleabilidade da parcela que se describe a continuación: parcela de 5.750 metros cadrados, sita no paseo Barro Soto, de Santa Marta de Ortigueira. Lindes: norte coa rúa número un; sur paseo de Barro Soto; leste resto do soar do instituto e oeste terreos do concello e cuartel da Garda Civil.
Segundo.-A dita parcela forma parte do soar onde se sitúa o instituto de bacharelato de Santa Marta de Ortigueira, inscrito no Rexistro da Propiedade de Ortigueira no tomo 221, libro 132 de Ortigueira, folio 2, predio 14.984, inscrición 3ª.
Santiago de Compostela, 10 de xuño de 1997.
José Antonio Orza Fernández
Conselleiro de Economía e Facenda
4742
ORDE do 29 de maio de 1997 pola que se autoriza ó centro privado Santiago Apóstol, de Soutomaior (Pontevedra), para imparti-las ensinanzas do ciclo formativo de grao superior Administración de Sistemas Informáticos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/06/1997

Examinado o expediente presentado por José Perfecto Cabaleiro Farto en representación do centro privado Santiago Apóstol de Arcade, do concello de Soutomaior, polo que solicita a autorización para imparti-las ensinanzas do ciclo formativo de grao superior Administración de Sistemas Informáticos da familia profesional informática.
Vista a Lei orgánica 1/1990, do 3 de outubro, de ordenación xeral do sistema educativo, Real decreto 1004/1991 (BOE do 26), polo que se establecen os requisitos mínimos dos centros que impartan ensinanzas de réxime xeral non universitario, Real decreto 1660/1994 (BOE do 30 de setembro) polo que establece o título de técnico superior en Administración de Sistemas Informáticos, Decreto 133/1995 do 10 de maio (DOG do 22), sobre autorización de centros privados, e a Orde do 20 de setembro de 1995 (DOG do 15 de decembro), que desenvolve o dito decreto.
Tendo en conta o informe favorable da Dirección Xeral de Ordenación Educativa e de Formación Profesional e por proposta da Dirección Xeral de Centros e Inspección Educativa. Esta consellería,
DISPÓN:
Autoriza-lo centro privado Santiago Apóstol de Arcade do concello de Soutomaior (Pontevedra) para imparti-las ensinanzas correspondentes ó ciclo formativo de grao superior Administración de Sistemas Informáticos, segundo os datos que no anexo se especifican.
Santiago de Compostela, 29 de maio 1997.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Soutomaior.
Localidade: Arcade.
Domicilio: A Montesiña, s/n.
Denominación: Santiago Apóstol.
Titular: cooperativa de enseñanza Santiago Apóstol.
Composición resultante:
a) Centro de educación infantil: 4 unidades.
b) Centro de educación primaria: 12 unidades.
c) Centro de educación especial: 1 unidade.
d) Centro de educación secundaria: 8 unidades.
e) Centro de bacharelato 6 unidades coas modalidades seguintes: ciencias da natureza e da saúde, humanidades e ciencias sociais e tecnoloxía.
f) Centro de formación profesional: 1 ciclo formativo de grao superior Administración de Sistemas Informáticos da familia profesional informática.
4718
ORDE do 10 de xuño de 1997 pola que se declara de interese galego a Fundación Cel-Iniciativas por Lugo.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 24/06/1997

Con data do 27 de maio de 1997, publicouse no Diario Oficial de Galicia a orde da Consellería de Presidencia e Administración Pública do 14 de maio de 1997, pola que se clasifica como de interese industrial a Fundación Cel-Iniciativas por Lugo, adscribíndose á Consellería de Industria e Comercio, que terá que exerce-lo protectorado plenamente sobre ela.
Esta fundación, de acordo co establecido no artigo 5 dos seus estatutos, ten por obxecto e finalidade afectar un patrimonio á realización, sen ánimo de lucro, de fins xerais de interese galego no ámbito sectorial e territorial a que a súa denominación e fins se contraen.
Por todo isto, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8º da Lei 7/1983, do 22 de xuño, de réxime das fundacións de interese galego, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego,
DISPOÑO:
Artigo único.
1º. Declarar de interese galego a Fundación Cel-Iniciativas por Lugo ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
2º. Ordena-la inscrición da Fundación Cel-Iniciativas por Lugo na sección do Rexistro de Fundacións da Consellería de Industria e Comercio para os efectos constitutivos que sinala a Lei 7/1983,
do 22 de xuño, do réxime das fundacións de interese galego, modificado pola Lei 11/1991, do 8 de novembro.
Disposición derradeira
A presente orde entrará en vigor no mesmo día da súa publicación no Diario Oficial de Galicia.
Santiago de Compostela, 10 de xuño de 1997.
Antonio Couceiro Méndez
Conselleiro de Industria e Comercio
4746
DECRETO 137/1997, do 22 de maio, polo que se dispón a substitución de representantes da Xunta de Goberno da Universidade da Coruña no Consello Social da citada universidade.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 17/06/1997

Os artigos 3 e 5 da Lei 5/1987, do 27 de maio (DOG nº 103, do 2 de xuño), do Consello Social da Universidade e do Consello Universitario de Galicia, determinan, respectivamente, o número de membros que compoñen o Consello Social da Universidade e o número e forma de elección dos representantes da Xunta de Goberno da Universidade nesa institución.
A Universidade da Coruña remitiu escritos a esta consellería nos que comunica a baixa como representantes da Xunta de Goberno desa universidade, no Consello Social, de: Ramón González Cabanach, José Ramón Soraluce Blond, José Ramón Alonso Pereira, Rafael Martín Acero, Javier Antoñon Clemente, Julian Dorado de la Calle e José M. Couso Oliveira, e a súa substitución por Juan Jesús Fernández Caínzos, Manuel Recuero Astray, José Luis Rodilla López, Arturo Berruezo Blanco, Nuria Mª Galego Veira, Enmanuel López Ares e Ángeles Campos Rodríguez, para os efectos previstos no artigo 7 da Lei 5/1987.
Así mesmo, recibíronse nesta consellería, en cumprimento do artigo 8, os documentos preceptivos de non ter incorrido en incompatibilidade.
Por todo iso, por proposta do conselleiro de Educación e Ordenación Universitaria, e por instancia da Universidade da Coruña, en cumprimento do artigo 7 da Lei 5/1987, e en uso das atribucións conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro e logo de deliberación do Consello da Xunta de Galicia, na súa reunión do día vintedous de maio de mil novecentos noventa e sete,
DISPOÑO:
Artigo único.-Nomear como membros do Consello Social da Universidade da Coruña a Juan Jesús Fernández Caínzos, Manuel Recuero Astray, José Luis Rodilla López, Arturo Berruezo Blanco, Nuria Mª Galego Veira, Enmanuel López Arez e Ángeles Campos Rodríguez en representación da Xunta de Goberno desta universidade.
Estas persoas substitúen respectivamente, e polo mesmo concepto, a Ramón González Cabanach, José Ramón Soraluce Blond, José Ramón Alonso Pereira, Rafael Martín Acero, Javier Antoñón Clemente, Julián Dorado de la Calle e José M. Couso Oliveira, que cesan como membros do Consello Social da Universidade da Coruña, agradecéndolle-los servicios prestados.
Disposición derradeira
Única.-O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintedous de maio de mil novecentos noventa e sete.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
4576
IMPUGNACIÓN 13/1988, promovida polo Goberno ó abeiro do título V da LOTC contra orde da Consellería de Educación da Xunta de Galicia, do 31 de agosto de 1987.
TRIBUNAL CONSTITUCIONAL — I. DISPOSICIÓNS XERAIS — 20/06/1997

O Tribunal Constitucional, por auto do 3 de xuño actual, declarou concluída por falta de obxecto a impugnación número 13/1988, promovida, ó abeiro do título V da LOTC, polo Goberno en relación con diversos artigos da orde da Consellería de Educación da Xunta de Galicia, do 31 de agosto de 1987, pola que se desenvolve o Decreto 135/1983, do 8 de setembro, sobre aplicación para o ensino da Lei 3/1983, do 15 de xuño, de normalización lingüística. A súa admisión a trámite e a suspensión dos preceptos impugnados publicouse no Boletín Oficial del Estado do 28 de xaneiro de 1988 e o mantemento desta suspensión no de 14 de xuño de 1988.
Madrid, tres de xuño de mil novecentos noventa e sete.
Álvaro Rodríguez Bereijo
Presidente do Tribunal Constitucional
4845
RESOLUCIÓN do 13 de maio de 1997, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da revisión salarial do convenio colectivo da empresa Breoplast, S.L.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/06/1997

Visto o expediente de revisión salarial do convenio colectivo da empresa Breoplast, S.L., que tivo entrada nesta Delegación Provincial da Consellería de Xustiza, Interior e Relacións Laborais o día 10-4-1997, subscrito en representación da parte económica por unha representación da empresa, e da parte social, polos delegados de persoal, con data do 10-3-1997. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de revisión salarial de traballo, e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta Delegación da Consellería de Xustiza, Interior e Relacións Laborais da provincia de Pontevedra,
ACORDA:
Primeiro.-Ordena-la súa inscrición no libro de rexistro de revisión salarial de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 13 de maio de 1997.
Antonio Coello Bufill
Delegado provincial de Pontevedra
Táboa salarial ano 1997
Salario/día
Salario/mes
Salario/ano
Persoal técnico
Titulado superior
120.234
1.803.516
Titulado grao medio
109.637
1.644.552
Administración
Xefe administrativo
109.637
1.644.552
Oficial Adm. 1ª
104.447
1.566.708
Viaxante
84.396
1.265.940
Oficial Adm. 2ª
78.l35
1.172.028
Auxiliar Adm.
72.654
1.089.816
Fabricación
Encargado
3.631
1.633.788
Impresión
Oficial 1ª
3.264
1.468.584
Oficial 2ª
2.813
1.265.940
Oficial 3ª
2.661
1.197.612
Corte e manipulación
Oficial 1ª
2.807
1.263.132
Oficial 2ª
2.653
1.193.868
Oficial 3ª
2.438
1.096.992
Mantemento
Oficial 1ª
3.208
1.443.780
Oficial 2ª
2.759
1.241.604
Oficial 3ª
2.605
1.172.340
Almacén
Almaceneiro
2.422
1.089.872
Os aprendices salario mínimo interprofesional, segundo idade.
En Vilanova de Arousa o dez de marzo de mil novecentos noventa e siete.
4033
RESOLUCIÓN do 12 de abril de 1997, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da revisión salarial do convenio colectivo da empresa Transportes La Unión, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/06/1997

Visto o expediente de revisión salarial do convenio colectivo da empresa Transportes La Unión, S.A., que tivo entrada nesta delegación provincial da Consellería de Xustiza, Interior e Relacións Laborais o día 5-5-1997, subscrito en representación da parte económica por unha representación da empresa, e da parte social, polo comité de empresa, con data do 1-4-1997. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de revisión salarial de traballo, e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta Delegación da Consellería de Xustiza, Interior e Relacións Laborais da provincia de Pontevedra,
ACORDA:
Primeiro.-Ordena-la súa inscrición no libro de rexistro de revisión salarial de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 12 de maio de 1997.
Antonio Coello Bufill
Delegado provincial de Pontevedra
Convenio colectivo de Transportes La Unión, S.A.
Táboa de salarios
Desde 1-4-1997 ó 31-3-1998
Persoal administrativo
Ptas./mes
Ptas./h/Ext.
Xefe de servicio
146.948
1.689
Enxeñeiros e licenciados
128.070
1.472
Xefe de negociado
102.095
1.173
Oficial de primeira
92.336
1.061
Oficial de segunda
86.324
992
Auxiliar administrativo
78.086
898
Persoal de movemento
Xefe de tráfico de primeira
110.870
1.275
Xefe de tráfico de segunda
106.927
1.229
Xefe de tráfico de terceira
100.495
1.155
Ptas./día
Ptas./h/Ext.
Inspector
3.181
835
Conductor-perceptor
3.113
817
Conductor
3.058
803
Cobrador
2.668
701
Mozo de administración
2.545
668
Ptas./mes.
Ptas./h/Ext.
Vendedor de billetes
84.710
973
Persoal de talleres
Xefe de taller
127.068
1.460
Encargado de taller
99.273
1.141
Ptas./día.
Ptas./h/Ext.
Xefe de equipo
3.325
873
Oficial de primeira
3.202
841
Oficial de segunda
3.052
801
Oficial de terceira
2.920
767
Aprendices (salario mínimo segundo idade en cada caso).
Axuda de custo para xantar: 1.120 pesetas.
Quebranto de moeda: 119 pesetas.
Pontevedra, 1 de abril de 1997.
3848
RESOLUCIÓN do 12 de maio de 1997, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da revisión salarial do convenio colectivo da empresa Autobuses de Pontevedra, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/06/1997

Visto o expediente de revisión salarial do convenio colectivo da empresa Autobuses de Pontevedra, S.A.,
que tivo entrada nesta delegación provincial da Consellería de Xustiza, Interior e Relacións Laborais o día 5-5-1997, subscrito en representación da parte económica por unha representación da empresa, e da parte social, polo delegado de persoal, con data do 1-4-1997. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de revisión salarial de traballo, e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta Delegación da Consellería de Xustiza, Interior e Relacións Laborais da provincia de Pontevedra,
ACORDA:
Primeiro.-Ordena-la súa inscrición no libro de rexistro de revisión salarial de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 12 de maio de 1997.
Antonio Coello Bufill
Delegado provincial de Pontevedra
Convenio colectivo de Autobuses
de Pontevedra, S.A.
Táboa de salarios
Desde 1-4-1997 ó 31-3-1998
Xefe de servicios144.007 ptas./mes.
Inspector3.096 ptas./día.
Conductor-perceptor2.999 ptas./día.
Conductor2.979 ptas./día.
Oficial mecánico de primeira3.096 ptas./día.
Oficial mecánico de segunda2.930 ptas./día.
Oficial mecánico de terceira2.812 ptas./día.
Peón2.491 ptas./día.
Quebranto de moeda e entrega de billetaxe e recadación 194 ptas./día traballado.
Pontevedra, 1 de abril de 1997.
Rubricado
3847
RESOLUCIÓN do 29 de maio de 1997, da Secretaría Xeral da Consellería de Cultura e Comunicación Social, pola que se emprazan as partes interesadas no recurso contencioso-administrativo 02/0005019/1997, interposto por Constructora San José, S.A.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 11/06/1997

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 02/0005019/97, interposto por Constructora San José, S.A., contra desestimación por silencio Concello de Ribadavia e Consellería de Cultura do importe certificacións, liquidación e xuros da obra construcción: Casa da Cultura e Xuventude de Ribadavia (Cert. actos presuntos de 21-2-1997 e 17-4-1997, respectivamente), esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos (mediante procurador con asistencia de letrado ou valéndose tan só de avogado con poder para o efecto) na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 29 de maio de 1997.
José Mª Sánchez González
Secretario xeral da Consellería de Cultura
e Comunicación Social
4204
RESOLUCIÓN do 28 de maio de 1997, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/853/1997, interposto por Isabel Gil Álvarez.
SERVICIO GALEGO DE SAÚDE — III. OUTRAS DISPOSICIÓNS — 11/06/1997

A Sala do Contencioso-Administrativo do Tribunal Superior de Xustiza de Galicia solicitou ó Servicio Galego de Saúde o expediente relativo ó recurso número 1/853/1997, interposto por Isabel Gil Álvarez contra o pacto sobre vinculacións temporais do persoal estatutario nas institucións sanitarias xestionadas polo organismo (DOG nº 47, do 10 de marzo de 1997).
En consecuencia, esta dirección xeral acorda, de conformidade co disposto no artigo 64 da Lei regulamentadora da xurisdicción contencioso-administrativa, a remisión do citado expediente administrativo, o que se notifica para xeral coñecemento de tódalas persoas interesadas no procedemento son emprazadas para que poidan comparecer en autos na Sección Primeira da referida sala no prazo de nove días.
Santiago de Compostela, 28 de maio de 1997.
Manuel Antonio Silva Romero
Secretario xeral do Servicio Galego de Saúde
4411